pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.พม. นำทัพ พม. ร่วมขับเคลื่อน พังงาแห่งความสุข พร้อมแก้ปัญหาชุมชนและที่อยู่อาศัย
วันจันทร์ที่ 2 พฤศจิกายน 2563
รมว.พม. นําทัพ พม. ร่วมขับเคลื่อน พังงาแห่งความสุข พร้อมแก้ปัญหาชุมชนและที่อยู่อาศัย
รมว.พม. นําทัพ พม. ร่วมขับเคลื่อน พังงาแห่งความสุข พร้อมแก้ปัญหาชุมชนและที่อยู่อาศัย
เมื่อวันที่ 31 ต.ค. 63เวลา 15.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางลงพื้นที่ ณ นิคมสร้างตนเองท้ายเหมือง จังหวัดพังงา เพื่อรับฟังข้อเสนอของเวทีสมัชชาพังงาแห่งความสุข เป็นเวทีชุมชนของภาคีเครือข่ายในพื้นที่ที่ร่วมกันขับเคลื่อนงาน "พังงาแห่งความสุข" นอกจากนี้ ได้มอบความช่วยเหลือต่างๆ สําหรับกลุ่มเป้าหมายที่ประสบปัญหาความเดือดร้อนได้แก่ ป้ายบ้านพอเพียงชนบทระดับจังหวัด 232 ครัวเรือน หนังสืออนุญาตให้เข้าทําประโยชน์ในเขตนิคมสร้างตนเอง (นค.3) เงินสงเคราะห์ นมผงเด็ก และผ้าอ้อมสําเร็จรูปสําหรับผู้ป่วยติดเตียง เป็นต้น อีกทั้งได้มอบพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ธงชาติไทย และธงพระปรมาภิไธย ย่อ ว.ป.ร. (ธงในหลวง)
นายจุติ กล่าวว่า วันนี้ กระทรวง พม. ได้มาลงพื้นที่จังหวัดพังงา ตามนโยบายรัฐบาล เพื่อมารับฟังปัญหาของพี่น้องประชาชนถึงในพื้นที่ โดยนายกรัฐมนตรี กล่าวว่าปัญหาใดที่จังหวัดไม่สามารถจัดการได้ ให้นําเสนอเข้าคณะรัฐมนตรี และทุก 3 เดือนให้ทุกหน่วยงานราชการที่มีส่วนรับผิดชอบ ดําเนินการสรุปความก้าวหน้าในการแก้ปัญหาเพื่อส่งเข้าคณะรัฐมนตรี สําหรับพังงาแห่งความสุข ถือว่าเป็นจุดขายและสัญลักษณ์ว่า พังงาเป็นจังหวัดที่มีความสุขมากที่สุดเป็นอันดับ 2 ของประเทศ ที่นํารายได้เข้าประเทศเป็นจํานวนมาก ฉะนั้น การอนุรักษ์ทรัพยากรทางธรรมชาติและสิ่งแวดล้อม จึงมีความจําเป็นอย่างยิ่งที่ต้องรักษาไว้อย่างยั่งยืน เพื่อให้ลูกหลานได้มีรายได้อย่างต่อเนื่อง ตามข้อเสนอของสมัชชาพังงาแห่งความสุข อีกทั้งให้มีการใช้เทคโนโลยีและการสื่อสารออนไลน์สําหรับอาชีพใหม่จากผลกระทบของสถานการณ์โรคโควิด-19
นายจุติ กล่าวเพิ่มเติมว่า นอกจากนี้ จากการรับฟังความต้องการต่างๆ ของประชาชนในพื้นที่ ตนเห็นว่า กระทรวง พม. พร้อมพัฒนาศักยภาพของประชาชน รวมถึงการหาอาชีพ สร้างรายได้ ให้กับผู้มีรายได้น้อย รวมทั้งสนับสนุนให้เกิดการพัฒนาชุมชนให้เข้มแข็งอย่างยั่งยืน อาทิ ด้านสังคม การศึกษา และสิ่งแวดล้อม โดยทํางานร่วมกันกับภาคีเครือข่าย อาทิ กรณีผู้สูงอายุในพื้นที่มีจํานวนเพิ่มมากขึ้น จึงควรเพิ่มอาสาสมัครพัฒนาสังคมและความมั่นคงของมนุษย์ (อพม.) เป็น 2 เท่า เพื่อที่จะได้รับการฝึกอบรมเพื่อดูแลผู้สูงอายุให้ทั่วถึงมากยิ่งขึ้น
รัฐบาลไทย-ข่าวทำเนียบรัฐบาล-รมว.พม. รับแก้ปัญหาน้ำประปาราคาสูง-น้ำท่วม ให้ชาวชุมชนเอื้ออาทรภูเก็ต(ถลาง)
วันจันทร์ที่ 2 พฤศจิกายน 2563
รมว.พม. รับแก้ปัญหาน้ําประปาราคาสูง-น้ําท่วม ให้ชาวชุมชนเอื้ออาทรภูเก็ต(ถลาง)
รมว.พม. รับแก้ปัญหาน้ําประปาราคาสูง-น้ําท่วม ให้ชาวชุมชนเอื้ออาทรภูเก็ต(ถลาง)
เมื่อวันที่1 พ.ย. 63เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางลงพื้นที่เยี่ยมชาวชุมชนบ้านเอื้ออาทรภูเก็ต (ถลาง) เพื่อรับฟังปัญหาสําคัญของชุมชน ได้แก่ ราคาน้ําประปาราคาสูงและนํา้ท่วม พร้อมทั้งร่วมกันหาแนวทางแก้ไขปัญหาดังกล่าว โดยมี คณะผู้บริหารกระทรวงการพัฒนาสังคมและความมั่นคงของมนุษย์ (พม.) และการเคหะแห่งชาติ (กคช.) นายพิเชษฐ์ ปาณะพงศ์ รองผู้ว่าราชการจังหวัดภูเก็ต นางอัญชี วานิช เทพบุตร อดีตสมาชิกสภาผู้แทนราษฎรจังหวัดภูเก็ต และหน่วยงานที่เกี่ยวข้องเข้าร่วม
นายจุติ กล่าวว่า วันนี้ ได้มาลงพื้นที่ด้วยตนเอง ก่อนการประชุมคณะรัฐมนตรี ทําให้รับรู้ รับทราบถึงปัญหาที่เกิดขึ้น ซึ่งเราจะต้องแก้ปัญหาที่ต้นเหตุ ไม่ใช่ปลายเหตุและจากไป สําหรับปัญหาบางส่วน สามารถแก้ไขได้ด้วยองค์กรของเราเอง แต่ในบางส่วนต้องแก้ไขด้วยการบูรณาการร่วมกับหลายภาคส่วน ทั้งนี้ ตนมีความตั้งใจว่าจะทํางานด้วยความทุ่มเทและเต็มที่ โดยสิ่งที่ได้รับมอบหมาย ไม่ว่าจะเป็นเรื่องที่สามารถแก้ไขได้ หรือเรื่องที่จะต้องประสานการแก้ไข และจะนําเข้าประชุมในคณะรัฐมนตรีต่อไป
นายจุติ กล่าวต่อไปว่า สําหรับปัญหาชุมชนเรื่องน้ําประปาราคาสูง จากเดิมที่มีราคา 10 กว่าบาท แล้วขึ้นราคาเป็น 30 กว่าบาท ซึ่งเพิ่มขึ้นมากพอสมควร เรื่องนี้จะต้องนําไปเจรจากับการประปาส่วนภูมิภาค โดยจะนําเข้าสู่การประชุมคณะรัฐมนตรี และเมื่อรัฐบาลรับทราบแล้ว จะทําให้รู้แนวทางการแก้ไข หากไม่สามารถแก้ไขราคาน้ําประปาให้เท่ากับราคาเดิมได้ เราจะจัดหาเจ้าหน้าที่เข้ามาดูแลเรื่องนี้โดยเฉพาะ ขณะเดียวกัน ปัญหาน้ําท่วมชุมชน ต้องขอความกรุณาจากหน่วยงานท้องถิ่นให้เข้ามาช่วยเหลือตรงนี้ โดยต้องประสานกับทางนายกเทศมนตรีและจังหวัดว่ามีงบประมาณในการให้ความช่วยเหลืออย่างไร ส่วนการระบายน้ํา ต้องประสานกับกรมทางหลวงว่าจะดําเนินการอย่างไร และจะนําปัญหานี้ไปเสนอในที่ประชุมคณะรัฐมนตรีต่อไป
นายจุติ กล่าวเพิ่มเติมว่า นายกรัฐมนตรีได้ให้นโยบายใหม่ 2 เรื่อง คือ ให้รัฐมนตรีแต่ละกระทรวงลงพื้นที่เพื่อกํากับดูแลและช่วยเหลือประชาชนในพื้นที่จังหวัดต่างๆ และให้ทุกกระทรวงที่เกี่ยวข้องต้องทําเรื่องเสนอผลงานทุก 3 เดือน ซึ่งตนจะติดตามปัญหาและแก้ไขให้ดีที่สุด โดยจะติดตามปัญหาอย่างใกล้ชิดจนกว่าจะได้รับการช่วยเหลือและแก้ไขปัญหาในที่สุด
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีอัญเชิญพระประทีปลงลอยเป็นปฐมฤกษ์ ในงานประเพณีลอยกระทง เผาเทียน เล่นไฟ จังหวัดสุโขทัย
วันจันทร์ที่ 2 พฤศจิกายน 2563
รมว.วธ.เป็นประธานพิธีอัญเชิญพระประทีปลงลอยเป็นปฐมฤกษ์ ในงานประเพณีลอยกระทง เผาเทียน เล่นไฟ จังหวัดสุโขทัย
รมว.วธ.เป็นประธานพิธีอัญเชิญพระประทีปลงลอยเป็นปฐมฤกษ์ ในงานประเพณีลอยกระทง เผาเทียน เล่นไฟ จังหวัดสุโขทัย
วันที่ ๓๑ ตุลาคม ๒๕๖๓ เวลา ๒๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีอัญเชิญพระประทีปลงลอยเป็นปฐมฤกษ์ ในงานประเพณีลอยกระทง เผาเทียน เล่นไฟ จังหวัดสุโขทัย ประจําปี พ.ศ. ๒๕๖๓ โดยมี นางยุพา ทวีวัฒนะกิจบวร ปลัดกระทรวงวัฒนธรรม นายวิรุฬ พรรณเทวี ผู้ว่าราชการจังหวัดสุโขทัย ผู้บริหารกระทรวงวัฒนธรรม หัวหน้าส่วนราชการ ผู้แทนหน่วยงานภาครัฐ ภาคเอกชน และประชาชน เข้าร่วมพิธี ณ อุทยานประวัติศาสตร์สุโขทัย จังหวัดสุโขทัย
รัฐบาลไทย-ข่าวทำเนียบรัฐบาล-วธ.หนุนชุมชนคุณธรรมฯ ต้นแบบ “วัดมงคลวราราม” จ.ภูเก็ต นำ “พลังบวร”ส่งเสริมท่องเที่ยวชุมชน-แหล่งเรียนรู้เชิงวัฒนธรรม สร้างอาชีพ-รายได้สู่ท้องถิ่น
วันจันทร์ที่ 2 พฤศจิกายน 2563
วธ.หนุนชุมชนคุณธรรมฯ ต้นแบบ “วัดมงคลวราราม” จ.ภูเก็ต นํา “พลังบวร”ส่งเสริมท่องเที่ยวชุมชน-แหล่งเรียนรู้เชิงวัฒนธรรม สร้างอาชีพ-รายได้สู่ท้องถิ่น
วธ.หนุนชุมชนคุณธรรมฯ ต้นแบบ “วัดมงคลวราราม” จ.ภูเก็ต
นํา “พลังบวร”ส่งเสริมท่องเที่ยวชุมชน-แหล่งเรียนรู้เชิงวัฒนธรรม สร้างอาชีพ-รายได้สู่ท้องถิ่น
วันที่ ๒ พฤศจิกายน ๒๕๖๓ ที่จังหวัดภูเก็ต ก่อนการประชุมคณะรัฐมนตรีอย่างเป็นทางการนอกสถานที่ (ครม.สัญจร) กลุ่มจังหวัดภาคใต้ฝั่งอันดามัน ในวันที่ ๓ พฤศจิกายน ๒๕๖๓ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรมและผู้บริหารกระทรวงวัฒนธรรม (วธ.) เดินทางไปติดตามผลการดําเนินงานการสร้างความเข้มแข็งของพลังบวร เพื่อความมั่นคง มั่งคั่ง ยั่งยืนของชุมชนคุณธรรมน้อมนําหลักปรัชญาเศรษฐกิจพอเพียง “บวร On Tour” ณ ชุมชนคุณธรรมวัดมงคลวราราม (วัดในยาง) ตําบลสาคู อําเภอถลาง จังหวัดภูเก็ต โดยมีนายกิตติกร ประทีป ณ ถลาง นายกองค์การบริหารส่วนตําบลสาคู หัวหน้าส่วนราชการ ผู้บริหารสถาบันการศึกษา หน่วยงานในพื้นที่และคณะกรรมการชุมชนคุณธรรมฯ ให้การต้อนรับ โดยนางเจียมจิตต์ ศิริสวัสดิ์ ผู้นําชุมชนคุณธรรมวัดมงคลวราราม กล่าวรายงาน ผลการดําเนินงานของชุมชนคุณธรรม หลังจากนั้นได้นําชมการแสดงทางวัฒนธรรม การสาธิตภูมิปัญญาท้องถิ่นและผลิตภัณฑ์ชุมชน
นายอิทธิพล กล่าวว่า ตามที่รัฐบาลมอบหมายให้กระทรวงวัฒนธรรม (วธ.) เป็นหน่วยงานหลักร่วมกับหน่วยงาน องค์กรที่เกี่ยวข้องนําหลักการ “บวร:บ้าน วัด ราชการ/โรงเรียน” มาเป็นกลไกขับเคลื่อนและเป็นศูนย์กลางการบูรณาการความร่วมมือและส่งเสริมพัฒนาชุมชนคุณธรรมฯ รวมถึงเป็นศูนย์กลางการส่งต่อข้อมูลข่าวสารของภาครัฐและเอกชน และนําหลักธรรมทางศาสนามาเป็นเครื่องยึดเหนี่ยวจิตใจพร้อมกับน้อมนําหลักปรัชญาของเศรษฐกิจพอเพียงเป็นหลักในการดําเนินชีวิตและร่วมกันสืบสาน รักษา ต่อยอดวัฒนธรรมและประเพณีที่ดีงามไว้ ดังนั้น วธ.จึงจัดโครงการบวร On Tour ขึ้น เพื่อส่งเสริมนโยบาย“ไทยเที่ยวไทย” ของรัฐบาล ช่วยกระตุ้นเศรษฐกิจของประเทศและพัฒนาต่อยอดทุนทางวัฒนธรรมตามรอยศาสตร์พระราชาสร้างชุมชนเข้มแข็งอย่างยั่งยืนทั่วประเทศ โดยเริ่มต้นที่ชุมชนต้นแบบนําร่องจังหวัดละ ๑ ชุมชน รวม ๗๖ ชุมชน และตั้งเป้าหมายจะขยายต่อไป
รัฐมนตรีว่าการกระทรวงวัฒนธรรม กล่าวอีกว่า ปัจจุบันจังหวัดภูเก็ตมีชุมชนคุณธรรมทั้งหมด ๖๒ แห่ง แบ่งเป็นชุมชนคุณธรรมระดับส่งเสริม ๑๕ แห่ง ชุมชนคุณธรรมระดับคุณธรรม ๒๙ แห่ง และชุมชนคุณธรรมระดับต้นแบบ ๑๘ แห่ง ซึ่งในส่วนของชุมชนคุณธรรมวัดมงคลวราราม เป็น ๑ ใน ๑๐๐ ชุมชนคุณธรรมต้นแบบนําร่องที่ได้รับรางวัลระดับประเทศที่ได้ใช้ “พลังบวร” ในการนําทุนทางวัฒนธรรมที่ดีงามที่เป็นอัตลักษณ์ของท้องถิ่นมาต่อยอดส่งเสริมการท่องเที่ยวชุมชน สร้างแหล่งเรียนรู้ และเส้นทางท่องเที่ยวทางวัฒนธรรม รวมทั้งการเป็นเจ้าบ้านที่ดีพร้อมต้อนรับนักท่องเที่ยวผู้มาเยือน อีกทั้งได้นําภูมิปัญญาท้องถิ่นมาผลิตสินค้าทางวัฒนธรรมเพื่อช่วยสร้างอาชีพ สร้างรายได้ และส่งเสริมเศรษฐกิจชุมชนได้อย่างดีอีกด้วย นอกจากนี้ ชุมชนคุณธรรมวัดมงคลวรารามมีแหล่งท่องเที่ยวเชิงวัฒนธรรมและแหล่งท่องเที่ยวทางธรรมชาติที่มีความโดดเด่นหลายแห่ง เช่น วัดมงคลวราราม (วัดในยาง) หาดในยาง หาดกล้วย หาดในทอน เกาะปลิง อุทยานแห่งชาติสิรินาถ หัวแหลม-อ่าวปอ และศูนย์เรียนรู้การเกษตร ตําบลสาคู ซึ่งสามารถนํามาพัฒนาและส่งเสริมการท่องเที่ยวภายในชุมชนต่อไปได้อีกด้วย
-------------------------
รัฐบาลไทย-ข่าวทำเนียบรัฐบาล-รมว.ดีอีเอส เป็นประธานการประชุมขับเคลื่อนไทยไปด้วยกันระดับพื้นที่จังหวัดพังงา ชุมพรและระนอง
วันจันทร์ที่ 2 พฤศจิกายน 2563
รมว.ดีอีเอส เป็นประธานการประชุมขับเคลื่อนไทยไปด้วยกันระดับพื้นที่จังหวัดพังงา ชุมพรและระนอง
รมว.ดีอีเอส เป็นประธานการประชุมขับเคลื่อนไทยไปด้วยกันระดับพื้นที่จังหวัดพังงา ชุมพรและระนอง
2 พ.ย.63 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมขับเคลื่อนไทยไปด้วยกันระดับพื้นที่จังหวัดพังงา ชุมพรและระนอง ณ โรงแรมเนินเขา รีสอร์ท พังงา ในการนี้ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และหัวหน้าหน่วยงานในสังกัดกระทรวง เข้าร่วมประชุมด้วย ซึ่งในที่ประชุมเน้นประเด็นปัญหาและข้อเสนอที่เห็นว่าเป็นปัญหาเร่งด่วนของท้องถิ่นโดยเฉพาะที่เป็นประเด็นที่เกี่ยวข้องกับดิจิทัลที่น่าจะดําเนินการใน 3 จังหวัดได้อย่างรวดเร็ว
*****************
รัฐบาลไทย-ข่าวทำเนียบรัฐบาล-ผู้ช่วยรมว.วธ. เป็นประธานพิธีเปิดโครงการชุมชนร่วมใจ ต้านภัยโควิด-19 กิจกรรมรณรงค์ประชาสัมพันธ์ผ่านวิทยุท้องถิ่นทั่วประเทศ
วันจันทร์ที่ 2 พฤศจิกายน 2563
ผู้ช่วยรมว.วธ. เป็นประธานพิธีเปิดโครงการชุมชนร่วมใจ ต้านภัยโควิด-19 กิจกรรมรณรงค์ประชาสัมพันธ์ผ่านวิทยุท้องถิ่นทั่วประเทศ
ผู้ช่วยรมว.วธ. เป็นประธานพิธีเปิดโครงการชุมชนร่วมใจ ต้านภัยโควิด-19 กิจกรรมรณรงค์ประชาสัมพันธ์ผ่านวิทยุท้องถิ่นทั่วประเทศ
วันที่ ๒ พฤศจิกายน ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานพิธีเปิด "โครงการชุมชนร่วมใจ ต้านภัยโควิด-19 กิจกรรมรณรงค์ประชาสัมพันธ์ผ่านวิทยุท้องถิ่นทั่วประเทศ" โดยมี ดร.ธนากร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้แทนจากวิทยุท้องถิ่น วิทยุชุมชน ผู้ดําเนินรายการวิทยุจากทั่วประเทศ และผู้แทนหน่วยงานภาครัฐ ภาคเอกชน เข้าร่วมกิจกรรม ณ โรงแรมเดอะ รอยัล ริเวอร์ กรุงเทพฯ
รัฐบาลไทย-ข่าวทำเนียบรัฐบาล-รีบใช้จ่ายภายใน 14 วัน เพื่อรักษาสิทธิโครงการคนละครึ่ง
วันจันทร์ที่ 2 พฤศจิกายน 2563
รีบใช้จ่ายภายใน 14 วัน เพื่อรักษาสิทธิโครงการคนละครึ่ง
หลังจากโครงการคนละครึ่งได้เปิดให้ประชาชนใช้จ่ายมา 10 วัน ตั้งแต่วันที่ 23 ต.ค.2563 ข้อมูลล่าสุด ณ วันที่ 2 พ.ย.2563 เวลา 11.00 น. จํานวนยอดใช้จ่ายสะสม 4,188.30 ลบ. แบ่งเป็นเงินที่ประชาชนจ่าย 2,139.93 ลบ. และรัฐช่วยจ่ายอีก 2,048.37 ลบ.
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า หลังจากโครงการคนละครึ่งได้เปิดให้ประชาชนใช้จ่ายมา 10 วัน ตั้งแต่วันที่ 23 ตุลาคม 2563 ข้อมูลล่าสุด ณ วันที่ 2 พฤศจิกายน 2563 เวลา 11.00 น. จํานวนยอดใช้จ่ายสะสม 4,188.30 ล้านบาท แบ่งเป็นเงินที่ประชาชนจ่าย 2,139.93 ล้านบาท และรัฐช่วยจ่ายอีก 2,048.37 ล้านบาท ยอดใช้จ่ายเฉลี่ย 225 บาทต่อครั้ง โดยจังหวัดที่มีการใช้จ่ายมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ทั้งนี้ มีร้านค้าสมัครเข้าร่วมโครงการกว่า 4.7 แสนร้านค้า
รองโฆษกกระทรวงการคลัง ได้ย้ําว่าประชาชนที่ลงทะเบียนก่อนวันที่ 23 ตุลาคม 2563 และได้รับ SMS ยืนยันสิทธิแล้วขอให้ติดตั้งแอปพลิเคชัน “เป๋าตัง” รวมทั้งยืนยันตัวตนให้เรียบร้อย ซึ่งขั้นตอนการยืนยันตัวตนสามารถดําเนินการได้ด้วยตนเองโดยง่าย (ดังแผนภาพประกอบ) และจะต้องมีการใช้จ่ายผ่านแอปพลิเคชัน “เป๋าตัง” ภายในวันที่ 5 พฤศจิกายน 2563 โดยเมื่อท่านเติมเงินจํานวนเท่าใดก็ได้ตามต้องการเข้าไปในแอปพลิเคชัน “เป๋าตัง” ก็จะสามารถใช้สิทธิซื้อสินค้ากับผู้ประกอบการร้านค้าที่มีแอปพลิเคชัน “ถุงเงิน” ที่เข้าร่วมโครงการได้ทันที ซึ่งสามารถใช้จ่ายได้ถึงวันที่ 31 ธันวาคม 2563 หากไม่ใช้จ่ายภายใน 14 วัน นับจากวันถัดจากวันที่ได้รับ SMS แจ้งรับสิทธิ ท่านจะถูกตัดสิทธิและไม่สามารถลงทะเบียนเข้าร่วมโครงการได้อีก
รองโฆษกกระทรวงการคลังร่วมกับนายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยเพิ่มเติมว่า ได้มีการลงพื้นที่สํารวจการดําเนินโครงการคนละครึ่งในจังหวัดภูเก็ตพบว่า มีประชาชนจํานวนหนึ่งที่ไม่สามารถยืนยันตัวตนเข้าร่วมโครงการได้สําเร็จหรือมีการใช้งานแอปพลิเคชัน “เป๋าตัง” ไม่ได้ เนื่องจากจํารหัสเข้าใช้งานไม่ได้ หรือสแกนหน้าไม่สําเร็จ จึงทําให้ประชาชนกลุ่มดังกล่าวมารอเข้าคิวยืนยันตัวตนที่สาขาเป็นจํานวนมาก และระบบของธนาคารได้ตรวจสอบพบว่ามีการรอคิวจํานวนมากของประชาชนในบางพื้นที่ เช่น สาขาในจังหวัดขอนแก่น ชัยนาท นครราชสีมา อีกด้วย ดังนั้น ธนาคารกรุงไทยจึงได้เร่งดําเนินการเพิ่มเครื่องยืนยันตัวตนกว่า 1,000 เครื่องใน 200 สาขาทั่วประเทศ โดยเฉพาะสาขาที่ระบบตรวจพบว่ามีการรอคิวของประชาชนเป็นจํานวนมาก ตลอดจนเพิ่มจํานวนพนักงานอีกร้อยละ 20 ในแต่ละสาขา เพื่อช่วยอํานวยความสะดวกให้ประชาชนสามารถยืนยันตัวตนเข้าร่วมโครงการคนละครึ่งได้ทันท่วงทีป้องกันการถูกตัดสิทธิ ตลอดจนแนะนําการใช้งานแอปพลิเคชัน “เป๋าตัง” อีกด้วย
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-รมว.วธ. ร่วมกิจกรรมตักบาตรรับรุ่งอรุณ ณ วัดตะพังเงิน อุทยานประวัติศาสตร์สุโขทัย จังหวัดสุโขทัย
วันจันทร์ที่ 2 พฤศจิกายน 2563
รมว.วธ. ร่วมกิจกรรมตักบาตรรับรุ่งอรุณ ณ วัดตะพังเงิน อุทยานประวัติศาสตร์สุโขทัย จังหวัดสุโขทัย
รมว.วธ. ร่วมกิจกรรมตักบาตรรับรุ่งอรุณ ณ วัดตะพังเงิน อุทยานประวัติศาสตร์สุโขทัย จังหวัดสุโขทัย
วันที่ ๑ พฤศจิกายน ๒๕๖๓ เวลา ๐๕.๔๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม และผู้บริหารกระทรวงวัฒนธรรม ร่วมกิจกรรมตักบาตรรับรุ่งอรุณ ณ วัดตะพังเงิน อุทยานประวัติศาสตร์สุโขทัย จังหวัดสุโขทัย โดยมี หัวหน้าส่วนราชการในท้องถิ่น และประชาชน เข้าร่วมกิจกรรมด้วย
รัฐบาลไทย-ข่าวทำเนียบรัฐบาล-ออมสินปฏิเสธข่าวการซื้อหุ้น AMANAH Leasing ร่วมธุรกิจจำนำทะเบียน
วันจันทร์ที่ 2 พฤศจิกายน 2563
ออมสินปฏิเสธข่าวการซื้อหุ้น AMANAH Leasing ร่วมธุรกิจจํานําทะเบียน
ธนาคารออมสิ ปฏิเสธข่าวการร่วมทุนกับ AMANAH Leasing หลังจากมีกระแสข่าวระบุว่าธนาคารออมสินมีแผนเข้าซื้อหุ้นของบริษัท อะมานะฮ์ ลิสซิ่ง จํากัด เพื่อทําธุรกิจสินเชื่อจํานําทะเบียนรถ โดยนายวิทัยกล่าวว่าข่าวดังกล่าวไม่เป็นความจริง
นายวิทัย รัตนากร ผู้อํานวยการธนาคารออมสิน ปฏิเสธข่าวการร่วมทุนกับ AMANAH Leasing หลังจากมีกระแสข่าวระบุว่าธนาคารออมสินมีแผนเข้าซื้อหุ้นของบริษัท อะมานะฮ์ ลิสซิ่ง จํากัด เพื่อทําธุรกิจสินเชื่อจํานําทะเบียนรถ โดยนายวิทัยกล่าวว่าข่าวดังกล่าวไม่เป็นความจริง
ปัจจุบัน ธนาคารออมสินอยู่ระหว่างการตรวจสอบกิจการและเจรจาขั้นสุดท้ายกับผู้ประกอบการนอนแบงก์ จํานวน 8 ราย เพื่อคัดเลือกเข้าร่วมทุนดําเนินธุรกิจสินเชื่อรายย่อย โดย AMANAH Leasing ไม่อยู่ในรายชื่อของทั้ง 8 รายดังกล่าว
รัฐบาลไทย-ข่าวทำเนียบรัฐบาล-รมช.ธรรมนัส ลุยยึดคืนพื้นที่ที่ถือครองโดยมิชอบด้วยกฏหมาย
วันจันทร์ที่ 2 พฤศจิกายน 2563
รมช.ธรรมนัส ลุยยึดคืนพื้นที่ที่ถือครองโดยมิชอบด้วยกฏหมาย
รมช.ธรรมนัส ลุยยึดคืนพื้นที่ที่ถือครองโดยมิชอบด้วยกฏหมาย เพื่อนําที่ดินไปจัดสรรให้แก่เกษตรกรที่ไม่มีที่ดินทํากิน พร้อมมอบหนังสืออนุญาต ส.ป.ก.4-01 แก่พี่น้องเกษตรกรทั้ง 6 อําเภอ ในจังหวัดกระบี่
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการเพื่อยึดคืนพื้นที่ตามคําสั่งหัวหน้าคณะรักษาความสงบแห่งชาติ ที่ 36/2559 แปลงหมายเลข 603 และมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกร ณ พื้นที่เป้าหมายแปลงหมาย 603 ในท้องที่ตําบลกระบี่น้อย อ.เมืองกระบี่ ว่า ที่ดินแปลงหมายเลขที่ 603 นั้นมีเนื้อที่ประมาณ 3,617 ไร่ ที่ดินตั้งอยู่ต.กระบี่น้อย อ.เมืองกระบี่ และต.ห้วยยูง อ.เหนือคลอง จ.กระบี่ ที่ดินแปลงนี้ เป็นพื้นที่ส่วนหนึ่งที่มีการถือครองโดยมิชอบด้วยกฎหมาย และยังไม่เข้าสู่กระบวนการปฏิรูปที่ดินเพื่อเกษตรกรรม ซึ่งเมื่อวันที่ 21 กรกฎาคม 2563 กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) ได้ดําเนินตามคําสั่งหัวหน้า คสช. ที่ 36/2559 กําหนดเป็นพื้นที่เป้าหมายยึดคืนจากผู้ถือครองที่ดินโดยมิชอบด้วยกฎหมาย และ ส.ป.ก.กระบี่ ได้ดําเนินการตามขั้นตอนและระยะเวลาที่กฎหมายกําหนด จนนํามาสู่การยึดคืนพื้นที่เพื่อนําที่ดินไปจัดสรรให้แก่เกษตรกรที่ไม่มีที่ดินทํากินตามนโยบายของรัฐบาลต่อไป
“ในวันนี้ ดําเนินการปักป้ายคําสั่งให้ออกจากที่ดินและรื้อถอนสิ่งปลูกสร้าง ในพื้นที่เป้าหมายแปลงหมายเลข 603 ถือเป็นการดําเนินการตามขั้นตอนที่กฎหมายกําหนด เพื่อที่จะสามารถจะนําที่ดินไปจัดสรรให้แก่ผู้ยากไร้ไม่มีที่ดินทํากินตามนโยบายของรัฐบาลต่อไป อีกทั้งยังได้หนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) แก่พี่น้องเกษตรกร เป็นจํานวน 262 ราย 285 แปลง เนื้อที่ประมาณ 3,074 ไร่ ซึ่งเป็นพื้นที่ในเขตปฏิรูปที่ดิน 6 อําเภอในจังหวัดกระบี่ อันได้แก่ อ.เมืองกระบี่ อ.เขาพนม อ.เหนือคลอง อ.คลองท่อม อ.เกาะลันตา และอ.ลําทับ” ร้อยเอก ธรรมนัส กล่าว
ทั้งนี้ ทางสํานักงานการปฏิรูปที่ดินเพื่อเกษตรกรรม (ส.ป.ก.) จะปฏิบัติงานตามเจตนารมณ์ของกฎหมายปฏิรูปที่ดินอย่างเต็มความสามารถ ผ่านวิธีการปฏิรูปที่ดินที่มุ่งหมายจะแก้ปัญหาเศรษฐกิจและสังคม ตลอดจนการพัฒนาอาชีพเกษตรกรรม การปรับปรุงทรัพยากรและปัจจัยการผลิต รวมถึงการผลิตและการจําหน่ายให้เกิดผลดียิ่งขึ้น
รัฐบาลไทย-ข่าวทำเนียบรัฐบาล- รมช.ธรรมนัส เยี่ยมชมโครการการปรับเปลี่ยนพื้นที่เกษตรเชิงเดี่ยว
วันจันทร์ที่ 2 พฤศจิกายน 2563
รมช.ธรรมนัส เยี่ยมชมโครการการปรับเปลี่ยนพื้นที่เกษตรเชิงเดี่ยว
รมช.ธรรมนัส เยี่ยมชมโครการการปรับเปลี่ยนพื้นที่เกษตรเชิงเดี่ยว เป็นเกษตรผสมผสาน เพื่อสร้างความเข้มแข็งให้แก่เกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเยี่ยมชมโครการการปรับเปลี่ยนพื้นที่เกษตรเชิงเดี่ยว (ปลูกปาล์มน้ํามัน) เป็นเกษตรผสมผสาน พร้อมพบปะเกษตรกร ณ ศูนย์ถ่ายทอดเทคโนโลยีการพัฒนาที่ดินประจําตําบลปกาสัย อ.เหนือคลอง จ.กระบี่ ว่า จากนโยบายของกระทรวงเกษตรและสหกรณ์ ในการดําเนินการบริหารจัดการพื้นที่เกษตรตามแผนที่การเกษตรเชิงรุก (Zoning by Agri-Map) มีวัตถุประสงค์เพื่อสนับสนุน ส่งเสริมให้เกษตรกรปรับเปลี่ยนการผลิตในพื้นที่ไม่เหมาะสม เป็นการผลิตที่เหมาะสมสอดคล้องกับศักยภาพของพื้นที่ตลาดและตามแนวทางเศรษฐกิจพอเพียง โดยมีหน่วยงานต่างๆ บูรณาการร่วมกัน ได้แก่ กรมพัฒนาที่ดิน ร่วมกับ กรมประมง กรมปศุสัตว์ กรมวิชาการเกษตร กรมส่งเสริมการเกษตร กรมส่งเสริมสหกรณ์ กรมหม่อนไหม สํานักงานการปฏิรูปที่ดินเพื่อเกษตรกรรม กรมตรวจบัญชีสหกรณ์ และการยางแห่งประเทศไทย ซึ่งมีสํานักงานเศรษฐกิจการเกษตร (สศก.) ติดตามประเมินผลโครงการ
“โดยจะใช้แนวคิดในการทําเกษตรทฤษฎีใหม่ ยึดหลักปรัชญาของเศรษฐกิจพอเพียงของในหลวงรัชกาลที่ 9 โดยมีแนวคิดในการทํางาน คือ "คิด ทํา สําเร็จ บอกต่อ" โดยปรับเปลี่ยนพื้นที่จากพื้นที่ที่ไม่เหมาะสมสําหรับปลูกปาล์มน้ํามัน มาทําเกษตรผสมผสาน พร้อมทั้งนําเทคโนโลยีมาใช้อย่างเหมาะสมกับพื้นที่และไม่ทําลายสิ่งแวดล้อม เริ่มจากการทํานาน้ําน้อย การปลูกข้าวในบ่อซีเมนต์ สร้างโรงสีข้าว เพื่อสีข้าวไว้บริโภค และให้บริการสีข้าวแก่เกษตรกรในชุมชน ไม่ใช้ปุ๋ยเคมีเปลี่ยนมาใช้ปุ๋ยอินทรีย์ผลิตผักอินทรีย์ นํามูลสัตว์และวัสดุเหลือใช้ทางการเกษตร เพื่อลดต้นทุนการผลิต และทําสารไล่แมลงจากพืชสมุนไพรในระบบการปลูกพืช” ร้อยเอก ธรรมนัส กล่าว
ปัจจุบันมีสมาชิกศูนย์ถ่ายทอดเทคโนโลยีพัฒนาที่ดินดังกล่าว จํานวน 65 ราย โดยเกษตรกรที่เป็นสมาชิก ได้นําหลักแนวคิดดังกล่าวไปปฏิบัติในพื้นที่ของตนเองจนเกิดรายได้อย่างยั่งยืนแก่ตนเองและครอบครัว ซึ่งทําให้มีคุณภาพชีวิตที่ดีขึ้น สามารถพึ่งพาตนเองได้ เกษตรกรมีความต้องการที่จะผลิตอาหารที่มีความปลอดภัยให้แก่ผู้บริโภค เป็นแปลงต้นแบบการบริหารพื้นที่ และกลุ่มเกษตรกรตามแนวเศรษฐกิจพอเพียง เป็นแหล่งศึกษาเรียนรู้ และขยายผลสู่เกษตรกรในพื้นที่อื่นๆ นําไปปฏิบัติ เพื่อทําให้เกิดการพัฒนาอย่างยั่งยืน และภายในงานยังได้มอบบัตรดินดีแก่เกษตรกร จํานวน 5 ราย อีกด้วย
รัฐบาลไทย-ข่าวทำเนียบรัฐบาล-รมต.อนุชา ลงพื้นที่ อ.ท้ายเหมือง จ.พังงา ชื่นชมการดำเนินโครงการกองทุนหมู่บ้าน ยืนยันรัฐบาลพร้อมให้ความช่วยเหลือส่งเสริมต่อยอดเพื่อเกิดประโยชน์สูงสุดอย่างเป็นรูปธรรมต่อประชาชน
วันจันทร์ที่ 2 พฤศจิกายน 2563
รมต.อนุชา ลงพื้นที่ อ.ท้ายเหมือง จ.พังงา ชื่นชมการดําเนินโครงการกองทุนหมู่บ้าน ยืนยันรัฐบาลพร้อมให้ความช่วยเหลือส่งเสริมต่อยอดเพื่อเกิดประโยชน์สูงสุดอย่างเป็นรูปธรรมต่อประชาชน
รมต.อนุชา ลงพื้นที่ อ.ท้ายเหมือง จ.พังงา ชื่นชมการดําเนินโครงการกองทุนหมู่บ้าน ยืนยันรัฐบาลพร้อมให้ความช่วยเหลือส่งเสริมต่อยอดเพื่อเกิดประโยชน์สูงสุดอย่างเป็นรูปธรรมต่อประชาชน
วันนี้ (2 พ.ย. 63) เวลา 13.30 น. นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นางสาวณัฐธ์ภัสส์ ยงใจยุทธ ที่ปรึกษารัฐมนตรีประจําสํานักนายกรัฐมนตรี นายธนกร วังบุญคงชนะ เลขานุการรัฐมนตรีประจําสํานักนายกรัฐมนตรี พร้อมคณะเดินทางลงพื้นที่ ต.นาเตย อ.ท้ายเหมือง จ.พังงา เพื่อตรวจเยี่ยมและติดตามการดําเนินงานกองทุนหมู่บ้านในไร่ ซึ่งได้ดําเนินงานโครงการตามแนวทางประชารัฐ โดยให้ชุมชนเป็นผู้กําหนดอนาคตและจัดการหมู่บ้านและชุมชนด้วยคุณค่า และภูมิปัญญาของตนเอง โดยคํานึงถึงประโยชน์ของส่วนรวมเป็นหลัก
โอกาสนี้รัฐมนตรีประจําสํานักนายกรัฐมนตรีกล่าวมอบนโยบายแก่ผู้ขับเคลื่อนและดําเนินงานกองทุนหมู่บ้าน ย้ําว่ากองทุนหมู่บ้านเป็นแหล่งพัฒนาองค์ความรู้ พัฒนาคุณภาพชีวิต และสวัสดิการของสมาชิกกองทุนหมู่บ้านและชุมชนเมือง ซึ่งมีกว่า 13 ล้านคนทั่วประเทศ ซึ่งรัฐบาลให้ความสําคัญเป็นอย่างยิ่งกับกองทุนหมู่บ้านในการใช้ประโยชน์จากโครงการฯ เพื่อเพิ่มรายได้ลดรายจ่ายให้กับครอบครัว ในส่วนของการดําเนินงานนั้น ต้องคํานึงถึงประโยชน์ส่วนรวมและคนในพื้นที่เป็นหลัก โดยอาศัยความร่วมมือของภาครัฐ ภาคเอกชน และประชาชนในพื้นที่ เพื่อให้การดําเนินงานของกองทุนมีความเข้มแข็งและมีประสิทธิภาพนําไปสู่เป้าหมายให้ประชาชนในพื้นที่มีความกินดีอยู่ดีมีคุณภาพชีวิตที่ดีขึ้น
รัฐมนตรีประจําสํานักนายกรัฐมนตรี กล่าวต่อไปว่า หมู่บ้านและชุมชนมีความหลายหลายในอาชีพ วิถีชีวิต และภูมิประเทศ ขอให้นําศักยภาพอัตลักษณ์ของแต่ละพื้นที่มาพัฒนาให้ดียิ่งขึ้นไป พร้อมกล่าวชื่นชมการดําเนินกองทุนหมู่บ้านฯ ต.นาเลย ที่ดึงเอาศักยภาพมาเป็นจุดขาย ร่วมมือกันผลักดันทําให้เกิดรายได้สามารถหล่อเลี้ยงคนในชุมชนให้สามารถยืนหยัดด้วยตัวเองได้อย่างเข้มแข็ง ถือเป็นการดําเนินงานที่สอดคล้องกับนโยบายของรัฐบาลที่มุ่งให้ประชาชนมีรายได้จุนเจือครอบครัว มีคุณภาพชีวิตที่ดีอย่างยั่งยืน ยืนยันว่า รัฐบาลพร้อมให้ความช่วยเหลือส่งเสริมต่อยอดการดําเนินการต่างๆ อย่างเต็มกําลังความสามารถเพื่อเกิดประโยชน์สูงสุดอย่างเป็นรูปธรรมต่อประชาชน
จากนั้น รัฐมนตรีประจําสํานักนายกรัฐมนตรีและคณะ ได้เยี่ยมชมกิจการรีสอร์ทประชารัฐ ต.นาเตย อ.ท้ายเหมือง จ.พังงา ซึ่งเป็นการรวมกลุ่มกันของกองทุนหมู่บ้าน จํานวน 9 หมู่บ้าน โดยใช้กลไกของเครือข่ายคณะกรรมการกองทุนหมู่บ้านในระดับตําบลขับเคลื่อนงาน ได้รับการจัดสรรงบประมาณรวมทั้งสิ้น 4,500,000 บาท โดยแบ่งเป็นกองทุนละ 500,000 บาท นอกจากจะเป็นการส่งเสริมการท่องเที่ยวชุมชนแล้ว ยังก่อให้เกิดการสร้างงานในพื้นที่ ประชาชนมีรายได้ และเกิดการพัฒนาตนเองอย่างยั่งยืน และเยี่ยมชมสินค้า OTOP ผลิตภัณฑ์กองทุนหมู่บ้าน เสร็จแล้ว รัฐมนตรีประจําสํานักนายกรัฐมนตรีได้ลงเรือเยี่ยมชมวิถีชุมชนประมงพื้นบ้านซึ่งเป็นอีกหนึ่งกิจกรรมที่น่าสนใจของผู้เดินทางมาพักที่รีสอร์ทแห่งนี้
.......................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ธรรมนัส โครงการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ต
วันจันทร์ที่ 2 พฤศจิกายน 2563
รมช.ธรรมนัส โครงการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ต
รมช.ธรรมนัส โครงการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ต เพื่อแก้ไขและปรับปรุง เพื่อเป็นประโยชน์สูงสุดแก่พี่น้องเกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานโครงการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ตณโรงเรียนเทศบาลเมืองป่าตอง(บ้านไสน้ําเย็น)ตําบลป่าตองอําเภอกะทู้จังหวัดภูเก็ตว่าเนื่องจากจังหวัดภูเก็ตเป็นเมืองท่องเที่ยวระดับโลกมีนักท่องเที่ยวทั้งชาวไทยและต่างประเทศเดินทางมาท่องเที่ยวเป็นจํานวนมากในแต่ละปีทําให้มีการใช้ทรัพยากรด้านต่างๆเพื่อรองรับอุตสาหกรรมการท่องเที่ยวเพิ่มขึ้นโดยเฉพาะทรัพยากรด้านที่ดินซึ่งพื้นที่เขตปฏิรูปที่ดินจังหวัดภูเก็ตส่วนใหญ่ตั้งอยู่ในพื้นที่ที่มีทิวทัศน์สวยงามตามธรรมชาติทําให้มีการนําที่ดินไปประกอบกิจการที่เกี่ยวเนื่องกับการท่องเที่ยวเช่นโรงแรมที่พักสถานบริการร้านค้าร้านอาหารเป็นต้นซึ่งไม่เป็นไปตามระเบียบคณะกรรมการปฏิรูปที่ดินเพื่อเกษตรกรรมและทางส.ป.ก.ภูเก็ตจะต้องดําเนินการตามระเบียบฯในการสั่งให้สิ้นสิทธิการเข้าทําประโยชน์ในที่ดินพร้อมเพิกถอนหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)และการดําเนินการต่อเนื่องทั้งคดีแพ่งและอาญาซึ่งไม่เป็นผลดีต่อเกษตรกรที่ต้องสูญเสียที่ดินทํากิน
“จากนโยบายของทางกระทรวงเกษตรฯว่าในพื้นส.ป.ก.ภูเก็ตที่เป็นโรงแรมจะไม่มีการทุบทําลายโรงแรมแต่จะหาแนวทางที่เกิดประโยชน์ร่วมกันอาจปรับแก้กฎหมายให้เหมาะสมกับบริบทของพื้นที่การดําเนินการปรับเปลี่ยนพื้นที่ในเขตปฏิรูปที่ดินที่ไม่เหมาะสมกับการทําการเกษตรและกําหนดแนวทางแก้ไขปัญหาเช่นมีการเก็บค่าเช่าที่ที่ไม่ได้ทําการเกษตรในอัตราค่าเช่าที่แตกต่างจากพื้นที่ทําการเกษตรและนําเงินมาเข้ากองทุนการปฏิรูปที่ดินเพื่อเกษตรกรรมเพื่อนําไปช่วยเหลือคนในพื้นที่ต่อไปเป็นต้นดังนั้นในวันนี้จึงได้มาดําเนินการรับฟังคนในพื้นที่เพื่อหาแนวทางที่จะนําไปสู่การปรับปรุงระเบียบกฎหมายของส.ป.ก.ให้สอดคล้องกับพื้นที่ตอบสนองกับความต้องการทันต่อการเปลี่ยนแปลงเป็นประโยชน์สูงสุดแก่พี่น้องเกษตรกร”ร้อยเอกธรรมนัสกล่าว
นายวิณะโรจน์ทรัพย์ส่งสุขเลขาธิการสํานักงานการปฏิรูปที่ดินเพื่อเกษตรกรรมกล่าวเพิ่มเติมว่าจังหวัดภูเก็ตมีพื้นที่ประกาศเขตปฏิรูปที่ดินรวม3อําเภอ13ตําบลเนื้อที่ประมาณ32,372ไร่เนื้อที่ดําเนินการปฏิรูปที่ดินประมาณ13,070ไร่และได้ดําเนินการจัดที่ดินให้แก่เกษตรกรไปแล้วจํานวน474ราย571แปลงเนื้อที่ประมาณ8,202ไร่มีการเพิกถอนส.ป.ก.4-01จํานวน132ราย160แปลงเนื้อที่2,676ไร่และมีการดําเนินการทางคดีตั้งแต่ต้นจนถึงปัจจุบันดังนี้คดีแพ่ง19คดีคดีปกครอง57คดีคดีอาญา17คดีรวมจํานวน93คดี อีกทั้งภายในงานยังมีการแสดงนิทรรศการการใช้ประโยชน์ที่ดินในเขตปฏิรูปที่ดินจังหวัดภูเก็ตมีการมอบนโยบายและรับฟังข้อเสนอแนะการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ตพร้อมพบปะเกษตรกรที่ได้รับการจัดที่ดินจากส.ป.ก.ภูเก็ตเพื่อรับฟังสภาพปัญหาและข้อเสนอแนะ
รัฐบาลไทย-ข่าวทำเนียบรัฐบาล-นายกรัฐมนตรีพบผู้ประกอบการท่องเที่ยวภูเก็ต พร้อมนำ 13 มาตรการฟื้นฟูเศรษฐกิจและสังคมของจังหวัดภูเก็ต เข้าที่ประชุม ศบศ.
วันจันทร์ที่ 2 พฤศจิกายน 2563
นายกรัฐมนตรีพบผู้ประกอบการท่องเที่ยวภูเก็ต พร้อมนํา 13 มาตรการฟื้นฟูเศรษฐกิจและสังคมของจังหวัดภูเก็ต เข้าที่ประชุม ศบศ.
นายกรัฐมนตรีพบผู้ประกอบการท่องเที่ยวภูเก็ต พร้อมนํา 13 มาตรการฟื้นฟูเศรษฐกิจและสังคมของจังหวัดภูเก็ต เข้าที่ประชุม ศบศ.
วันนี้ (2 พ.ย.63) ณ โรงแรมดวงจิตต์ รีสอร์ท แอนด์ สปา จังหวัดภูเก็ต นายอนุชา บูรพชัยศรี โฆษกประจําสํานักนายกรัฐมนตรี เผยผลการหารือแนวทางการฟื้นฟูเศรษฐกิจในภาคการท่องเที่ยวของจังหวัดภูเก็ต ที่ประชุมเห็นชอบหลักการโครงการยกระดับการท่องเที่ยวเชิงสุขภาพ จังหวัดภูเก็ตสู่เมืองท่องเที่ยวเชิงสุขภาพระดับโลก ซึ่งนายกรัฐมนตรีได้เน้นย้ําการช่วยเหลือภาคการท่องเที่ยวทั้งในระยะสั้นและระยะยาว รวมทั้งส่งเสริมการท่องเที่ยวที่หลากหลายครบวงจรทั้งการท่องเที่ยวด้านสุขภาพ กีฬาและการประชุมขนาดใหญ่ เพื่อสร้างการท่องเที่ยวมิติใหม่ที่มีความยั่งยืน สามารถรองรับผลกระทบจากวิกฤตในอนาคตได้
นายกรัฐมนตรีกล่าวว่า รัฐบาลเห็นความสําคัญในการสร้างความสมดุลระหว่างการดูแลสุขภาพและการส่งเสริมเศรษฐกิจ ด้วยมาตรการที่เหมาะสมในแต่ละช่วงเวลา โดยเบื้องต้นทําอย่างไรให้ธุรกิจสามารถดํารงอยู่ได้ก่อน การลงพื้นที่ได้พูดคุยกับผู้ประกอบการและพบเห็นบรรยากาศที่แท้จริง เข้าใจความเดือดร้อนทุกภาคส่วนเพราะทุกพื้นที่ต่างได้รับผลกระทบจากวิกฤตโควิด-19 เช่นกัน ซึ่งสิ่งสําคัญที่สุด คือ การเรียนรู้การปรับตัว ไม่พึ่งพาอุตสาหกรรมใด อุตสาหกรรมหนึ่ง สร้างเศรษฐกิจและการท่องเที่ยวที่หลากหลายด้าน
ในที่ประชุมนายกรัฐมนตรีสั่งการให้นํามาตรการฟื้นฟูเศรษฐกิจและสังคมของจังหวัดภูเก็ต ทั้ง13 ข้อเสนอ อาทิ โครงการพัฒนาคุณภาพการคัดกรองด่านตรวจภูเก็ต โครงการก่อสร้างทางหลวงแนวใหม่ ระยะทาง 22.4 กิโลเมตร การปรับปรุงเงื่อนไขและสิทธิประโยชน์ของโครงการเราเที่ยวด้วยกัน มาตรการการเงิน มาตรการภาษี มาตรการแรงงาน เป็นต้น เข้าที่ประชุมศูนย์บริหารสถานการณ์เศรษฐกิจ (ศบศ.) เพื่อพิจารณา สําหรับโครงการที่สามารถทําได้ก่อนก็พร้อมจะเดินหน้า เช่น การจัดการอบรม สัมมนา นายกรัฐมนตรีย้ําว่าภาครัฐและเอกชนจะต้องร่วมมือกันจัดลําดับความสําคัญในการเข้าไปช่วยเหลือ รัฐบาลวันนี้ต้องการส่งเสริมการท่องเที่ยวในประเทศ ให้คนไทยท่องเที่ยวข้ามจังหวัด เพื่อประคองอุตสาหกรรมการท่องเที่ยวของไทย สิ่งสําคัญ คือ รัฐบาลจะต้องดูแลทุกคน ประชาชน ผู้ประกอบการ เกษตรกร ทุกภูมิภาค คํานึงถึงการใช้งบประมาณให้เกิดประโยชน์สูงสุด สร้างภูมิคุ้มกันให้ไทยสามารถเผชิญกับวิกฤตใหม่ ๆ ในอนาคตได้
นายกรัฐมนตรียังได้มอบนโยบายแก่ผู้ว่าราชการจังหวัดภูเก็ต เดินหน้าสู่การปรับโครงสร้างเศรษฐกิจใหม่ให้มีความหลากหลาย เพื่อให้ประชาชนและคนภูเก็ตได้ประโยชน์จากการท่องเที่ยวทั้งทางตรง ทางอ้อม
อนึ่งที่ประชุม ประกอบด้วย 6 ผู้ว่าราชการจังหวัดกลุ่มอันดามัน (ภูเก็ต กระบี่ ตรัง พังงา ระนอง และสตูล) และประธานสภาอุตสาหกรรมการท่องเที่ยวจังหวัดภูเก็ต ประธานสภาอุตสาหกรรมจังหวัดภูเก็ต ประธานหอการค้าจังหวัดภูเก็ต นายกสมาคมธุรกิจท่องเที่ยวจังหวัดภูเก็ต นายกสมาคมโรงแรมไทยภาคใต้ นายกสมาคมอสังหาริมทรัพย์จังหวัดภูเก็ต นายกสมาคมมัคคุเทศก์อันดามัน เป็นต้น
รัฐบาลไทย-ข่าวทำเนียบรัฐบาล-‘รมช.ประภัตร’ ชื่นชมฟาร์มแพะเสรีเป็นระบบได้มาตรฐาน ดันฟื้นฟูอาชีพเลี้ยงแพะ หลังวิกฤตโควิด-19
วันจันทร์ที่ 2 พฤศจิกายน 2563
‘รมช.ประภัตร’ ชื่นชมฟาร์มแพะเสรีเป็นระบบได้มาตรฐาน ดันฟื้นฟูอาชีพเลี้ยงแพะ หลังวิกฤตโควิด-19
‘รมช.ประภัตร’ ชื่นชมฟาร์มแพะเสรีเป็นระบบได้มาตรฐาน ดันฟื้นฟูอาชีพเลี้ยงแพะ หลังวิกฤตโควิด-19
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังตรวจเยี่ยมฟาร์มแพะเสรี ของนายเสรี บุญยรักษ์ ตําบลวิชิต อําเภอเมืองจังหวัดภูเก็ต พร้อมด้วย ดร.ทองเปลว กองจันทร์ ปลัดกระทรวงเกษตรและสหกรณ์ น.สพ.สรวิศ ธานีโต อธิบดีกรมปศุสัตว์ และหัวหน้าส่วนที่เกี่ยวข้อง ว่ากระทรวงเกษตรและสหกรณ์ โดยกรมปศุสัตว์ ได้ส่งเสริมการวางระบบและคุณภาพฟาร์มแพะเนื้อ คือ ฝึกอบรมการพัฒนาจัดการฟาร์มแพะและสุขภาพแพะ และการช่วยเหลือด้านสุขภาพเบื้องต้น การค้นหาควบคุมโรค ทั้งนี้ ได้ส่งเสริมการพัฒนาผลิตสินค้าเกษตรหลักของภาคและสร้างความเข้มแข็งสถาบันเกษตรกรแนวทางการพัฒนา ส่งเสริมให้มีการบริหารจัดการฟาร์มอย่างเป็นระบบ เพื่อให้ได้ผลผลิตที่มีคุณภาพตามความต้องการของตลาด และมีการผลิตที่เป็นมิตรกับสิ่งแวดล้อม
สําหรับ ฟาร์มแพะเสรี มีแพะจํานวน 300 ตัวสํานักงานปศุสัตว์จังหวัดภูเก็ต ได้มีการวางแผนการดําเนินงาน โดยการพัฒนาฟาร์ม ซึ่งปัจจุบันได้รับการรับรองฟาร์มที่มีระบบการป้องกันโรคและการเลี้ยงสัตว์ที่ไม่เหมาะสม (GFM)เพื่อให้ได้รับการรับรองฟาร์มที่มีการปฎิบัติการทางการเกษตรที่ดี (GAP)(มาตรฐานฟาร์ม) และเป้าหมายเพิ่มแม่พันธุ์แพะให้มากขึ้น เพื่อเพิ่มผลผลิตแพะขุนปีละไม่น้อยกว่า 600 ตัว สร้างรายได้ไม่ต่ํากว่าเดือนละ 240,000 บาท ภายในปี 2564
“จากวิกฤตโควิด 19 ส่งผลกระทบทางด้านเศรษฐกิจทั่วโลก โดยเฉพาะด้านการท่องเที่ยวจังหวัดภูเก็ตซึ่งเป็นแหล่งท่องเที่ยวสําคัญของไทยได้รับผลกระทบโดยตรง รัฐบาล โดยกระทรวงเกษตรฯ จึงส่งเสริมให้เกษตรกรได้มีรายได้ และอาชีพทางเลือกที่ใช้น้ําน้อย ผ่านโครงการสนับสนุนสินเชื่อเพื่อการส่งเสริมการเลี้ยงสัตว์และเกี่ยวกับกิจการที่เกี่ยวเนื่องฯ (โคขุน กู้วิกฤตCovid-19)ซึ่งเป็นโครงการเงินกู้ดอกเบี้ยต่ํา มีตลาดรองรับที่แน่นอน มีการประกันราคา สําหรับการสนับสนุนเงินทุน ธนาคารเพื่อการเกษตรอละสหกรณ์การเกษตร (ธ.ก.ส.) สนับสนุนสินเชื่อเพื่อการเลี้ยงสัตว์ 1 ล้านบาท ดอกเบี้ย 100 บาท/ปี“ นายประภัตร กล่าว
ทั้งนี้ กรมปศุสัตว์ จะดูแลด้านการจัดการฟาร์มเลี้ยงสัตว์ การจัดการด้านอาหารสัตว์ การจัดการด้านระบบประกันภัยสัตว์ การจัดการ ด้านเครือข่ายและตลาดรับซื้อเพื่อการส่งออกต่างประเทศ เป็นต้น โดยกําหนดชนิดของสัตว์ที่ส่งเสริม ให้เกษตรกรเลี้ยงมี 4 ชนิด ได้แก่ โคเนื้อขุน กระบือเนื้อ แพะเนื้อ และไก่พื้นเมือง การดําเนินการส่งเสริมและเลี้ยงสัตว์ภายใต้หลักการ “ตลาดนําการผลิต” เพื่อลดความเสี่ยงด้านภาระหนี้สิน เป็นการเพิ่มทางเลือกและ สร้างโอกาสในการประกอบอาชีพและรายได้ให้กับเกษตรกร
รัฐบาลไทย-ข่าวทำเนียบรัฐบาล-‘รมช.ประภัตร’ เดินหน้าปรับปรุงท่าเทียบเรือภูเก็ต หนุนสร้างมาตรฐานสินค้าประมงปลอดภัย
วันจันทร์ที่ 2 พฤศจิกายน 2563
‘รมช.ประภัตร’ เดินหน้าปรับปรุงท่าเทียบเรือภูเก็ต หนุนสร้างมาตรฐานสินค้าประมงปลอดภัย
‘รมช.ประภัตร’ เดินหน้าปรับปรุงท่าเทียบเรือภูเก็ต หนุนสร้างมาตรฐานสินค้าประมงปลอดภัย ดันเป็นแหล่งท่องเที่ยวสร้างรายได้อย่างยั่งยืน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ติดตามการดําเนินงานองค์การสะพานปลาท่าเทียบเรือภูเก็ต ถนนศรีสุทัศน์ ตําบลรัษฎา อําเภอเมือง จ.ภูเก็ต โดยมี ดร.มณเฑียร อินทร์น้อย ผู้อํานวยการองค์การสะพานปลา คณะผู้บริหาร หน่วยงานที่เกี่ยวข้อง ให้การต้อนรับ ว่า รัฐบาลได้อนุมัติงบประมาณ ดําเนินโครงการปรับปรุงสุขอนามัยท่าเทียบเรือประมงภูเก็ต จํานวน 299,070,000 บาท เพื่อพัฒนาคุณภาพสัตว์น้ํา ตามนโยบายสําคัญของกระทรวงเกษตรและสหกรณ์ที่ขับเคลื่อนมาอย่างต่อเนื่อง คืออาหารปลอดภัย (Food Safety) และส่งเสริมการส่งออก ซึ่งมีเป้าหมายพัฒนาคุณภาพสัตว์น้ําให้ได้มาตรฐานทเพื่อกระตุ้นเศรษฐกิจท้องถิ่น เพิ่มการจ้างงาน และก่อให้เกิดมูลค่าเพิ่ม เพิ่มขีดความสามารถในการแข่งขันการส่งออกสัตว์น้ํา รวมทั้งผลักดันให้จังหวัดภูเก็ตเป็นศูนย์กลางด้านการประมงทูน่าในภูมิภาค และปรับปรุงสภาพแวดล้อมโดยรอบพื้นที่โครงการให้มีมาตรฐานเหมาะสมกับชีวิตความเป็นอยู่ของประชาชน และเป็นเมืองท่องเที่ยวนานาชาติของประเทศ
นายประภัตร กล่าวเพิ่มเติมว่า พื้นที่ท่าเทียบเรือประมงภูเก็ตเป็นพื้นที่ที่มีศักยภาพสามารถสร้างมูลค่าให้กับประชาชนได้ อย่างไรก็ตามพื้นที่ดังกล่าวตั้งอยู่บริเวณที่ดินป่าสงวนแห่งชาติ เนื้อที่รวม 370 ไร่ ที่องค์การสะพานปลาได้รับอนุญาตให้ใช้ประโยชน์จากกรมป่าไม้ กระทรวงทรัพยากรธรรมชาติและสิ่งแวดล้อม ซึ่งขณะนี้กรมทรัพยากรธรรมชาติฯ ได้ขอคืนพื้นที่ป่าดังกล่าวประมาณ 198 ไร่ ที่ทางองค์การสะพานปลาไม่ได้ใช้ประโยชน์ ดังนั้น ตนในฐานะกํากับดูแลองค์การสะพานปลาจึงได้ลงพื้นที่เพื่อรับฟังปัญหาร่วมกับผู้กอบการท่าเรือ โดยมีข้อสรุปร่วมกันที่จะพัฒนา ปรับปรุงท่าเทียบเรือให้มีมาตรฐาน เป็นแหล่งท่องเที่ยวที่สําคัญ ตลอดจนให้เจ้าหน้าที่เร่งเจรจากับผู้เช่าที่หมดสัญญาแล้ว ให้ทําการรื้อถอนเพื่อพัฒนาให้เกิดประโยชน์สูงสุดเป็นตลาดค้าสัตว์น้ําครบวงจรต่อไป
“จากการรับฟังในวันนี้เห็นถึงศักยภาพพื้นที่สะพานปลา ซึ่งต้องร่วมกันพัฒนาให้เกิดประโยชน์สูงสุดและขอความร่วมมือจากทุกหน่วยงาน ผู้ประกอบการ รวมทั้งผู้อยู่อาศัย โดยต้องมีการปรับภูมิทัศน์ให้สะอาด ขุดลอกเส้นทางน้ํา จัดสรรพื้นที่อย่างเป็นระเบียบ เพื่อผลักดันให้เป็นแหล่งกระจายสินค้าประมง และเป็นแหล่งท่องเที่ยวเชิงนิเวศ และดึงดูดนักลงทุนทั้งในและต่างประเทศ สร้างรายได้ ตลาดให้ชุมชนอย่างยั่งยืน” นายประภัตร กล่าว
สําหรับท่าเทียบเรือภูเก็ต มีท่าเทียบเรือความยาว 880 เมตร พร้อมระบบผลิตน้ําสะอาดและระบบบําบัดน้ําทิ้ง ด้านระบบสุขอนามัยท่าเทียบเรือประมงภูเก็ตเป็นท่าเทียบเรือที่ได้มาตรฐานด้านสุขอนามัย มีระบบผลิตน้ําสะอาด ซึ่งมีคุณภาพตามเกณฑ์มาตรฐานด้านสุขลักษณะที่ดี ตามประกาศกรมประมงและยังมีระบบบําบัดน้ําทิ้ง เพื่อให้คุณภาพน้ําทิ้ง ที่ปล่อยลงสู่สาธารณะจากท่าเทียบเรือประมง มีคุณภาพตามข้อกําหนด มาตรฐานประกาศกระทรวงทรัพยากรธรรมชาติและสิ่งแวดล้อม มีการจัดตั้งศูนย์ปฏิบัติการณ์ด้านสุขอนามัย เพื่อตรวจสอบระบบการปฏิบัติงาน รวมถึงมีการให้บริการเรือประมงเทียบท่าเพื่อขนถ่ายสัตว์น้ํา สถานที่จําหน่ายสัตว์น้ํา อีกทั้ง มีมาตรการ และโครงการที่สําคัญ คือการตรวจสอบฟอร์มาลีนในสัตว์น้ําเพื่อสร้างความมั่นใจให้กับผู้บริโภคอาหารทะเล
รัฐบาลไทย-ข่าวทำเนียบรัฐบาล-รองปลัดฯ วรวรรณ  ร่วมรับเรื่องหรือรับฟังปัญหาความเดือดร้อนของประชาชน ในพื้นที่จังหวัดภูเก็ต
วันจันทร์ที่ 2 พฤศจิกายน 2563
รองปลัดฯ วรวรรณ  ร่วมรับเรื่องหรือรับฟังปัญหาความเดือดร้อนของประชาชน ในพื้นที่จังหวัดภูเก็ต
นางวรวรรณ ชิตอรุณ รองปลัดกระทรวงอุตสาหกรรม ร่วมรับเรื่องหรือรับฟังปัญหาความเดือดร้อนของประชาชน ในพื้นที่จังหวัดภูเก็ต
วันนี้ (2 พฤศจิกายน 2563) นางวรวรรณ ชิตอรุณ รองปลัดกระทรวงอุตสาหกรรม ได้รับมอบหมายจากปลัดกระทรวงอุตสาหกรรม ให้เป็นผู้นําการขับเคลื่อนการดําเนินการเรื่องร้องทุกข์ประจําหน่วยงาน (Chie’ Complaint Executive Officer : CCEO) ของกระทรวงอุตสาหกรรม ในการเป็นผู้แทนรับเรื่องและรับฟังปัญหาความเดือดร้อนของประชาชนแทนนายกรัฐมนตรีในประเด็นที่อยู่ในความรับผิดชอบตามบัญชานายกรัฐมนตรีในการประชุมคณะรัฐมนตรีอย่างเป็นทางการนอกสถานที่ ครั้งที่ 3/2563 ในพื้นที่กลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
ณ โรงเรียนเทศบาลเมืองป่าตอง จังหวัดภูเก็ต #คณะรัฐมนตรีอย่างเป็นทางการนอกสถานที่ #กระทรวงอุตสาหกรรม
รัฐบาลไทย-ข่าวทำเนียบรัฐบาล-'บิ๊กป้อม' ลงใต้ เปิดมหกรรมกระทรวงแรงงานพบประชาชน กระตุ้นจ้างงานฟื้นฟูเศรษฐกิจภูเก็ต
วันจันทร์ที่ 2 พฤศจิกายน 2563
'บิ๊กป้อม' ลงใต้ เปิดมหกรรมกระทรวงแรงงานพบประชาชน กระตุ้นจ้างงานฟื้นฟูเศรษฐกิจภูเก็ต
รองนายกรัฐมนตรี ลงพื้นที่ภูเก็ต เปิดงานมหกรรมกระทรวงแรงงานพบประชาชน@Phuket ส่งเสริมการจ้างงาน ให้คนในพื้นที่มีอาชีพ มีรายได้ เพื่อช่วยเหลือฟื้นฟูภาคธุรกิจท่องเที่ยวและบริการให้กลับมาฟื้นตัวโดยเร็วจากผลกระทบโควิด -19 ขับเคลื่อนเศรษฐกิจของประเทศ
วันที่ 2 พฤศจิกายน 2563 พล.อ.ประวิตร วงษ์สุวรรณ รองนายกรัฐมนตรี เป็นประธานในพิธีเปิดงานมหกรรมกระทรวงแรงงานพบประชาชน@Phuket ณ อาคารยิมเนเซี่ยม เทศบาลนครภูเก็ต อําเภอเมืองภูเก็ต จังหวัดภูเก็ต โดยมี นายสุชาติ ชมกลิ่น รัฐมนตรีว่าการกระทรวงแรงงาน กล่าวรายงาน ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน และหัวหน้าส่วนราชการในสังกัดกระทรวงแรงงานจังหวัดภูเก็ต ให้การต้อนรับ โดยรองนายกรัฐมนตรี กล่าวว่า รัฐบาล ได้ให้ความสําคัญกับการขับเคลื่อนเศรษฐกิจของประเทศ เพื่อช่วยเหลือฟื้นฟูภาคธุรกิจท่องเที่ยวและบริการให้กลับมาฟื้นตัวโดยเร็วจากผลกระทบโควิด -19 การจัดงาน กระทรวงแรงงานพบประชาชน @Phuket ในวันนี้ ก็เพื่อเป็นการส่งเสริมการจ้างงาน ให้คนในพื้นที่มีอาชีพ มีรายได้ กระตุ้นเศรษฐกิจ โดยเฉพาะธุรกิจภาคเอกชนให้กลับมาประกอบกิจการได้เป็นปกติ จะเห็นได้ว่าได้มีการจัดกิจกรรมต่าง ๆ ของกระทรวงแรงงานในวันนี้ เป็นการตอบสนองกับยุทธศาสตร์ชาติทั้งในด้านการพัฒนาและเสริมสร้างศักยภาพทรัพยากรมนุษย์ และด้านการปรับสมดุลและพัฒนาระบบการบริหารจัดการภาครัฐโดยการพัฒนาแรงงานให้สอดคล้องกับความต้องการของภาคบริการและท่องเที่ยว ทําให้คนในวัยแรงงานสามารถทํางานได้ในภูมิลําเนาของตนเอง นอกจากนี้ยังมีโครงสร้างพื้นฐานที่อํานวยความสะดวกต่อการทํางานและเรียนรู้ทักษะใหม่ๆ ทําให้วัยแรงงานได้รับการยกระดับจากผู้ใช้แรงงาน เป็นผู้ใช้พลังสมองที่สามารถเข้าถึงแหล่งทุน นวัตกรรม เทคโนโลยี และข่าวสารข้อมูลได้สะดวก มีความรู้การบริหารจัดการทางการเงิน ทําให้ประชาชนทุกช่วงวัยและทุกคนอาศัยร่วมกันในประเทศมีความสุขยั่งยืน ในสังคมที่เปี่ยมไปด้วยความสามัคคีปรองดอง เอื้อเฟื้อเผื่อแผ่ มีความสงบปลอดภัยจากภัยคุกคามต่างๆ มีทักษะในการทํางาน มีอาชีพ มีรายได้ที่มั่นคง ยั่งยืน และในขณะเดียวกันก็มีภาครัฐที่ทํางานเพื่อประชาชนอย่างสุจริต โปร่งใส ใส่ใจการบริการและทํางานรวดเร็ว และขอขอบคุณเทศบาลนครภูเก็ตที่สนับสนุนสถานที่จัดงานในครั้งนี้
จากนั้น รองนายกรัฐมนตรี ได้มอบโล่พร้อมใบประกาศเกียรติคุณอาสาสมัครแรงงานดีเด่น ประจําปี พ.ศ.2563 ของจังหวัดภูเก็ต กระบี่ พังงา ตรัง ระนอง สตูล จํานวน 6 ราย และมอบใบประกาศนียบัตรสถานประกอบการที่ให้ความสําคัญในการชําระเงินสมทบถูกต้อง ผ่านระบบอิเล็กทรอนิกส์ (e-Payment) จํานวน 5 ราย และเยี่ยมชมบูธกิจกรรมภายในงาน ได้แก่ กิจกรรมนัดพบแรงงาน (Phuket Job Fair) ซึ่งมีสถานประกอบการมาออกบูธรับสมัครงานกว่า 30 บริษัท ตําแหน่งงานว่างกว่า 3,000 อัตรา กิจกรรมนัดพบจ้างนักศึกษาจบใหม่ (Co - Payment) มหกรรมสร้างอาชีพ สร้างรายได้ แสดงสินค้าและผลิตภัณฑ์พร้อมจําหน่ายของกลุ่มรับงานไปทําที่บ้าน และกลุ่มอาชีพอิสระ พร้อมฝึกปฏิบัติ 6 จังหวัดฝั่งอันดามัน 69 สาขา กิจกรรมพัฒนาทักษะฝีมือแรงงาน ฝึกอบรมทักษะฝีมือ ทดสอบมาตรฐาน และรับรองความรู้ความสามารถ คลินิกแรงงาน ซึ่งจะให้ปรึกษาด้านข้อพิพาทแรงงาน บริการลงทะเบียนและฉีดวัคซีนไข้หวัดใหญ่แก่ผู้ประกันตนที่มีอายุ 50 ปีขึ้นไป และรับสมัครผู้ประกันตนมาตรา 39 มาตรา 40 รวมทั้งบริการถาม – ตอบประเด็นประกันสังคม เป็นต้น
รัฐบาลไทย-ข่าวทำเนียบรัฐบาล-รมช.มนัญญา เปิดโครงการชาวกระบี่ร่วมใจ ผลิตอาหารปลอดภัย สุขใจผู้บริโภค
วันจันทร์ที่ 2 พฤศจิกายน 2563
รมช.มนัญญา เปิดโครงการชาวกระบี่ร่วมใจ ผลิตอาหารปลอดภัย สุขใจผู้บริโภค
รมช.มนัญญา เปิดโครงการชาวกระบี่ร่วมใจ ผลิตอาหารปลอดภัย สุขใจผู้บริโภค ชูผลผลิตเกษตรอินทรีย์คุณภาพ ส่งตรงถึงผู้บริโภค
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดโครงการชาวกระบี่ร่วมใจ ผลิตอาหารปลอดภัย สุขใจผู้บริโภค พร้อมมอบประกาศนียบัตรเกษตรอินทรีย์ดีเด่นระดับจังหวัดกระบี่, GAP ดีเด่นระดับจังหวัดกระบี่ จังหวัดนครศรีธรรมราช และมอบใบรับรองมาตรฐาน GAP รวมทั้งเยี่ยมชมนิทรรศการและผลิตภัณฑ์เกษตรอินทรีย์ ณ ศูนย์วิจัยและพัฒนาการเกษตรจังหวัดกระบี่ ตําบลเขาคราม อําเภอเมือง จังหวัดกระบี่ ว่า "พื้นที่จังหวัดกระบี่เป็นพื้นที่เกษตรกรรมที่มีการปลูกปาล์มน้ํามันและยางพารา คิดเป็นร้อยละ 45.81 ของพื้นที่ทําการเกษตร ซึ่งเป็นพื้นที่หลักเศรษฐกิจของภาคใต้ อีกทั้งยังได้มีการส่งเสริมการเพาะปลูกพืชผัก ผลไม้ในพื้นที่ โดยเน้นการปลูกพืชให้มีคุณภาพ ปลอดภัย ใช้วิธีการควบคุม และป้องกันการเกิดปัญหาในกระบวนการผลิตโดยใช้มาตรฐานทางการเกษตรที่ดี สําหรับพืชอาหารของกระทรวงเกษตรและสหกรณ์เป็นมาตรฐานกลางในการตรวจประเมิน ซึ่งกิจกรรมในวันนี้เป็นการนําเอาองค์ความรู้มามอบให้เกษตรกรเพื่อเป็นการช่วยเหลือ และแนะนําเทคโนโลยีต่างๆ เพื่อแก้ปัญหาด้านการผลิตแก่เกษตรกร ให้มีคุณภาพและความปลอดภัยต่อผู้บริโภค นอกจากนี้ยังมีนิทรรศการทางวิชาการจากหน่วยงานในสังกัดกระทรวงเกษตรและสหกรณ์ ที่น่าสนใจ รวมทั้งหน่วยงานที่เกี่ยวข้องอีกด้วย"
ทั้งนี้ พืชเศรษฐกิจของจังหวัดกระบี่ ที่สําคัญ ได้แก่ ปาล์มน้ํามัน ยางพารา นอกจากนี้ ในปัจจุบันเกษตรกรในพื้นที่ได้หันมาปลูกพืชผักผลไม้เป็นจํานวนมาก ซึ่งเป็นผลดีต่อเกษตรกรในการปลูกพืชที่เป็นที่ต้องการของตลาด สามารถช่วยเพิ่มรายได้ โดยกรมวิชาการเกษตร ได้สนับสนุนและผลักดันเกษตรกรให้มีความรู้ความสามารถในการผลิตพืชที่มีคุณภาพตามมาตรฐานสินค้าเกษตร
สําหรับการจัดงานในวันนี้ เป็นการบูรณาการร่วมกันหลายหน่วยงาน โดยมีกิจกรรมต่าง ๆ ที่น่าสนใจ ได้แก่นิทรรศการมาตรฐานสินค้าเกษตรอินทรีย์ มาตรฐานสินค้าเกษตร GAP นิทรรศการด้านชีวภัณฑ์ ชีวภาพและการจัดการการผลิตปาล์มน้ํามันของศูนย์วิจัยปาล์มน้ํามัน การออกบูธผลิตภัณฑ์ที่ได้รับการรับรองมาตรฐานเกษตรอินทรีย์ GAP และประมงพื้นบ้าน รวมทั้งการสาธิตด้านชีวภัณฑ์ไส้เดือนฝอย แตนเบียน เห็ดเรืองแสง เมตาไรเซียม การผลิตปุ๋ยชีวภาพ ปุ๋ยชีวภาพละลายฟอสเฟต และปุ๋ยชีวภาพอาร์บัสคูลาร์ไรซ่า เป็นต้น ในโอกาสนี้ รมช.มนัญญา เยี่ยมชมผลผลิตเกษตรอินทรีย์ของเกษตรกรในพื้นที่ แปลงสาธิตส้มโอทับทิมสยาม และศูนย์เรียนรู้การผลิตพืชผสมผสาน โรงปุ๋ยหมักแบบเติมอากาศ และโครงการอนุรักษ์กล้วยไม้รองเท้านารีเหลืองกระบี่ ตามพระราชดําริ นอกจากนี้ยังได้เปิด
อาคารปฏิบัติการชีวภัณฑ์ ศูนย์วิจัยและพัฒนาการเกษตรกระบี่อีกด้วย
รัฐบาลไทย-ข่าวทำเนียบรัฐบาล-ผู้ตรวจฯ สุระ เป็นประธานเปิดการสัมมนาสรุปภาพรวมการจัดทำข้อมูลภาคอุตสาหกรรมเชิงพื้นที่ฯ
วันจันทร์ที่ 2 พฤศจิกายน 2563
ผู้ตรวจฯ สุระ เป็นประธานเปิดการสัมมนาสรุปภาพรวมการจัดทําข้อมูลภาคอุตสาหกรรมเชิงพื้นที่ฯ
นายสุระ เพชรพิรุณ  ผู้ตรวจราชการกระทรวงอุตสาหกรรม เป็นประธานในพิธีเปิดการสัมมนาสรุปภาพรวมการจัดทําข้อมูลภาคอุตสาหกรรมเชิงพื้นที่ ณ ห้องแกรนด์ บอลรูม โรงแรมเซ็นจูรี่ พาร์ค กรุงเทพฯ
วันนี้ (2 พฤศจิกายน 63) เวลา 09.00 น. นายสุระ เพชรพิรุณ ผู้ตรวจราชการกระทรวงอุตสาหกรรม เป็นประธานในพิธีเปิดการสัมมนาสรุปภาพรวมการจัดทําข้อมูลภาคอุตสาหกรรมเชิงพื้นที่ เพื่อประยุกต์ใช้ข้อมูลในการวางแผนกําหนดนโยบายและยุทธศาสตร์ในการพัฒนาอุตสาหกรรมระดับจังหวัด โดยมีผู้แทนจากสํานักงานอุตสาหกรรมจังหวัดทั่วประเทศ รวมถึงผู้แทนจากหน่วยงานในสังกัดกระทรวงอุตสาหกรรมที่สนใจ เข้าร่วมการสัมมนาฯ ณ ห้องแกรนด์ บอลรูม โรงแรมเซ็นจูรี่ พาร์ค กรุงเทพฯ
การสัมมนาในครั้งนี้จัดขึ้นในระหว่างวันที่ 2 - 3 พฤศจิกายน 2563 โดยมีกิจกรรม ประกอบด้วย การเสวนา หัวข้อ “การพัฒนาอุตสาหกรรมเชิงพื้นที่ : มุมมองจากนโยบายในระดับประเทศ และจากแผนพัฒนาจังหวัด” ซึ่งได้รับเกียรติจาก ดร.เติมทรัพย์ เตละกุล ผู้อํานวยการกองยุทธศาสตร์พัฒนาพื้นที่ สํานักงานสภาพัฒนาการเศรษฐกิจและสังคมแห่งชาติ (สศช.) คุณศิวะ หงษ์นภา ผู้ทรงคุณวุฒิทางด้านเศรษฐกิจเชิงพื้นที่ เป็นผู้ร่วมการเสวนา ดําเนินการเสวนา โดย คุณประภาศรี พงษ์วัฒนา ผู้เชี่ยวชาญด้านเศรษฐศาสตร์ การบรรยายหัวข้อ “แนวทางการพัฒนาดัชนีเตือนภัยอุตสาหกรรมจังหวัด” การบรรยายหัวข้อ “แนวทางการปฏิบัติในการใช้ประโยชน์และบูรณาการข้อมูล แบบ Single –form และการเชื่อมโยง I-connect” เป็นต้น
รัฐบาลไทย-ข่าวทำเนียบรัฐบาล-​นฤมล เยือน ภูเก็ต เดินหน้าพัฒนาแรงงานหนุนเศรษฐกิจการท่องเที่ยว สู้วิกฤตโควิด-19
วันจันทร์ที่ 2 พฤศจิกายน 2563
​นฤมล เยือน ภูเก็ต เดินหน้าพัฒนาแรงงานหนุนเศรษฐกิจการท่องเที่ยว สู้วิกฤตโควิด-19
รมช.แรงงาน เยือนจังหวัดภูเก็ต พัฒนาแรงงานภาคบริการและท่องเที่ยว สร้างอาชีพ สร้างรายได้ที่มั่นคง ฟื้นวิกฤตเศรษฐกิจหลังโควิด-19
วันที่ 2 พฤศจิกายน 2563 พลเอก ประวิตร วงษ์สุวรรณ รองนายกรัฐมนตรี เป็นประธานในพิธีเปิดงานมหกรรมกระทรวงแรงงานพบประชาชน@Phuket พร้อมเยี่ยมชมกิจกรรมการให้บริการประชาชน โดยมีศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วยผู้บริหารระดับสูงกระทรวงแรงงาน และหัวหน้าส่วนราชการในสังกัดกระทรวงแรงงานจังหวัดภูเก็ต ร่วมเยี่ยมชมกิจกรรมต่างๆ ในครั้งนี้ด้วย ณ อาคารยิมเนเซี่ยมนครภูเก็ต เทศบาลนครภูเก็ต อําเภอเมืองภูเก็ต จังหวัดภูเก็ต
พลเอก ประวิตร กล่าวว่า รัฐบาล ได้ให้ความสําคัญกับการขับเคลื่อนเศรษฐกิจของประเทศ เพื่อช่วยเหลือฟื้นฟูภาคธุรกิจท่องเที่ยวและบริการให้กลับมาฟื้นตัวโดยเร็วจากผลกระทบโควิด -19 การจัดงาน กระทรวงแรงงานพบประชาชน @Phuket ในวันนี้ ก็เพื่อเป็นการส่งเสริมการจ้างงาน ให้คนในพื้นที่มีอาชีพ มีรายได้ กระตุ้นเศรษฐกิจ โดยเฉพาะธุรกิจภาคเอกชนให้กลับมาประกอบกิจการได้เป็นปกติมีการจัดกิจกรรมในด้านการพัฒนาและเสริมสร้างศักยภาพทรัพยากรมนุษย์ โดยการพัฒนาแรงงานให้สอดคล้องกับความต้องการของภาคบริการและท่องเที่ยว ทําให้คนในวัยแรงงาน สามารถทํางานได้ในภูมิลําเนาของตนเอง มีทักษะในการทํางาน มีอาชีพ มีรายได้ที่มั่นคง และส่งผลต่อรายได้ของชุมชน ซึ่งจะนําไปสู่คุณภาพชีวิตที่ดี
ศาสตราจารย์ นฤมล กล่าวเพิ่มเติมว่า ในด้านการเพิ่มศักยภาพของแรงงานนั้น กรมพัฒนาฝีมือแรงงาน (กพร.) มีแผนพัฒนาฝีมือแรงงาน ปีงบประมาณ พ.ศ. 2564 เพื่อส่งเสริมการท่องเที่ยวผ่านโครงการต่างๆ อาทิ โครงการพัฒนาทักษะแรงงานด้านการท่องเที่ยวและบริการ เช่น สาขาพนักงานผสมเครื่องดื่ม ภาษาอังกฤษสําหรับพนักงานบริการนวด พนักงานบริการอาหารและเครื่องดื่ม พนักงานประจําท่าเรือ เป็นต้น นอกจากนี้ยังมีโครงการเสริมสมรรถนะแรงงานด้านเทคโนโลยีรองรับการทํางาน ในศตวรรษที่ 21 เช่น สาขาเทคนิคการสร้างร้านค้าและขายสินค้าออนไลน์ การบริหารจัดการตลาดออนไลน์ ซึ่งกิจกรรมกระทรวงแรงงานพบประชาชน @ Phuket ในวันนี้ สถาบันพัฒนาฝีมือแรงงาน 21 ภูเก็ต ได้นําสาธิตการฝึกอบรมเป็นตัวอย่างบางหลักสูตร ได้แก่ การทําเบเกอรี การทําเครื่องดื่มและอาหาร พนักงานผสมเครื่องดื่ม และช่างแต่งผม นอกจากนี้ยังมีการจัดกิจกรรมการทดสอบมาตรฐานฝีมือแรงงานเพื่อรองรับการจ่ายค่าจ้างตามมาตรฐานฝีมือ ช่างเครื่องปรับอากาศในบ้านและการพาณิชย์ขนาดเล็ก การประเมินและรองรับความรู้ความสามารถ ช่างไฟฟ้าภายในอาคารและช่างเครื่องปรับอากาศในบ้านและการพาณิชย์ขนาดเล็ก รวมถึงการประชาสัมพันธ์ภารกิจของสถาบันพัฒนาฝีมือแรงงาน 21 ภูเก็ต
หลักสูตรต่างๆ ที่มีการจัดฝึกอบรม สามารถสมัครผ่านสถาบันพัฒนาฝีมือแรงงาน 21 ภูเก็ต รวมถึง platform ไทยมีงานทํา สอบถามรายละเอียดเพิ่มเติมที่ สายด่วนกระทรวงแรงงาน 1506 กด 4 หรือกองสื่อสารองค์กร กรมพัฒนาฝีมือแรงงาน 0 2245 4035
รัฐบาลไทย-ข่าวทำเนียบรัฐบาล-รมว.พม. เปิดบ้านเด็กฮอลแลนด์ บริการรับเลี้ยงเด็ก 24 ชม. ฟรี ที่ จ.ภูเก็ต
วันจันทร์ที่ 2 พฤศจิกายน 2563
รมว.พม. เปิดบ้านเด็กฮอลแลนด์ บริการรับเลี้ยงเด็ก 24 ชม. ฟรี ที่ จ.ภูเก็ต
รมว.พม. เปิดบ้านเด็กฮอลแลนด์ บริการรับเลี้ยงเด็ก 24 ชม. ฟรี ที่ จ.ภูเก็ต
วันนี้ (2 พ.ย. 63) เวลา 10.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดบ้านเด็กฮอลแลนด์ ภายใต้มูลนิธิพิทักษ์เด็กภูเก็จ อําเภอกระทู้ จังหวัดภูเก็ต อีกทั้งมอบเงินช่วยเหลือสําหรับครอบครัวเด็กที่ประสบปัญหาทางสังคม จํานวน 100 ราย โดยมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางสุภัชชา สุทธิพล อธิบดีกรมกิจการเด็กและเยาวชน ดร.ศุภลักษณ์ กาญจนเมธากุล ประธานมูลนิธิพิทักษ์เด็กภูเก็จ คณะผู้บริหารกระทรวง พม.และหน่วยงาน
ที่เกี่ยวข้อง เข้าร่วมงาน
นายจุติ กล่าวว่า บ้านเด็กฮอลแลนด์ให้บริการรับเลี้ยงเด็ก อายุ 2-6 ปี ในรูปแบบ Day Care Night Care 24 ชั่วโมง โดยไม่คิดค่าใช้จ่ายแต่อย่างใด เพื่อช่วยเหลือพ่อ แม่ และผู้ปกครอง ที่ต้องเลี้ยงบุตรโดยลําพัง และประสบปัญหาการเลี้ยงดูบุตรในช่วงเวลาทํางาน ได้มีโอกาสในการประกอบอาชีพและหารายได้ให้กับครอบครัวอย่างเต็มที่ ในขณะที่บุตรหลานมีสถานรับเลี้ยงเด็กที่เหมาะสม ปลอดภัย ตามมาตรฐานสถานพัฒนาเด็กปฐมวัยแห่งชาติ
นายจุติ กล่าวเพิ่มเติมว่า การพัฒนาทุนมนุษย์นับว่ามีความสําคัญที่สุด ซึ่งการลงทุนในมนุษย์นั้น มีความคุ้มค่ามาก ในขณะเดียวกัน กระทรวง พม. จะดําเนินการตรงนี้อย่างดี เพราะเราต้องใช้สติปัญญา เพื่อดูแลกลุ่มเป้าหมาย ทั้งเด็ก เยาวชน สตรี ผู้สูงอายุ และคนพิการ เพื่อสร้างทุนมนุษย์ที่มีความมั่นคง มั่งคั่ง และยั่งยืน ทั้งนี้ ตนเห็นว่าบ้านเด็กฮอลแลนด์มีความสําคัญที่ต้องเพิ่มกิจกรรมในเชิงรุก ด้วยการให้ความรู้ในเชิงวิชาการร่วมด้วย ถึงแม้ว่ากระทรวง พม. อาจจะมีงบประมาณไม่มาก แต่เราเชื่อว่าการสนับสนุนทั้งระบบของกระทรวง พม. จะสามารถสร้างเด็กให้มีความมั่นคง เป็นเด็กดี มีคุณธรรม และเป็นคนเก่ง พร้อมที่จะพัฒนาประเทศต่อไป เพราะช่วงอายุเด็กตั้งแต่ 1 ขวบ ถึง 13 ปี นับเป็นช่วงที่สําคัญที่สุดของการพัฒนาเด็ก
รัฐบาลไทย-ข่าวทำเนียบรัฐบาล- รมว.พม. เร่งช่วยเครือข่ายชุมชนใน จ.ภูเก็ต แก้ปัญหาระยะยาวทั้งที่อยู่อาศัยและกองทุนสวัสดิการชุมชน
วันจันทร์ที่ 2 พฤศจิกายน 2563
รมว.พม. เร่งช่วยเครือข่ายชุมชนใน จ.ภูเก็ต แก้ปัญหาระยะยาวทั้งที่อยู่อาศัยและกองทุนสวัสดิการชุมชน
รมว.พม. เร่งช่วยเครือข่ายชุมชนใน จ.ภูเก็ต แก้ปัญหาระยะยาวทั้งที่อยู่อาศัยและกองทุนสวัสดิการชุมชน
เมื่อวันที่ 1 พ.ย. 63เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ ณ ชุมชนสะพานร่วมพูนผล 1 อําเภอเมือง จังหวัดภูเก็ต เพื่อเยี่ยมชาวชุมชนและรับฟังปัญหาสําคัญต่างๆ พร้อมทั้งหาแนวทางแก้ไขปัญหาร่วมกัน นอกจากนี้ ได้ช่วยเหลือผู้มีรายได้น้อยด้วยการส่งมอบบ้านพอเพียง 47 หลัง และมอบเงินสงเคราะห์ช่วยเหลือผู้ประสบปัญหาทางสังคม 100 ราย
นายจุติ กล่าวว่า กระทรวง พม. ไม่ได้ละเลยปัญหาของพี่น้องประชาชน โดยมีสํานักงานพัฒนาสังคมและความมั่นคงของมนุษย์จังหวัดภูเก็ต ทํางานช่วยเหลืออย่างเต็มที่ สําหรับปัญหาของจังหวัดภูเก็ตมาจากปัญหาอาชีพและรายได้ที่ลดลงอย่างมาก เนื่องจากสถานการณ์โรคโควิด-19 ทําให้ชาวต่างชาติจํานวนมากไม่สามารถเดินทางเข้ามาท่องเที่ยวได้ อีกทั้งธุรกิจ ร้านค้าต่างๆต้องปิดกิจการ เกิดการเลิกจ้างงานจํานวนมาก ซึ่งรัฐบาลไม่ได้นิ่งนอนใจในการให้ความช่วยเหลือต่างๆโดยกระทรวง พม. ได้สํารวจประชาชนที่เดือดร้อนและจะช่วยส่งเสริมอาชีพเพื่อสร้างรายได้เพิ่มขึ้น อีกทั้งจะสนับสนุนการจัดตั้งกองทุนประกอบอาชีพในชุมชน สําหรับเด็กนักเรียนที่ได้รับผลกระทบ จะมีการจัดตั้งกองทุนการศึกษาในชุมชนอีกด้วย
นายจุติ กล่าวเพิ่มเติมว่า วันนี้ ได้มารับฟังปัญหาต่างๆ จากเครือข่ายชุมชนในพื้นที่จังหวัดภูเก็ต โดยเฉพาะปัญหาที่อยู่อาศัย เนื่องจากมีชุมชนจํานวนมากและกว่า 2,000 ครัวเรือน ที่ตั้งอยู่บนป่าชายเลนซึ่งเป็นที่ดินของรัฐ จึงมีเพียงทะเบียนบ้านชั่วคราว ทําให้ไม่สามารถสร้างสาธารณูปโภคเข้าถึงชุมชนได้อย่างเต็มที่ และทําให้ค่าน้ําประปา-ไฟฟ้า มีราคาแพง โดยกระทรวง พม. จะประสานจังหวัดและหน่วยงานที่เกี่ยวข้อง เพื่อให้มีการใช้ประโยชน์ในที่ดินของรัฐตามโครงการจัดที่ดินทํากินให้ชุมชนตามนโยบายรัฐบาล (คทช.) สําหรับการแก้ปัญหาที่อยู่อาศัยในระยะยาวต่อไป อีกทั้งกฎหมายเกี่ยวกับกองทุนสวัสดิการชุมชน ถือว่าเป็นประกันสังคมภาคประชาชน ที่ต้องการให้มีการรับรองอย่างถูกต้องโดยกระทรวง พม. จะมอบหมายให้สถาบันพัฒนาองค์กรชุมชน(องค์การมหาชน) หรือ พอช. ศึกษาในรายละเอียดและเสนอร่างกฎหมายควบคู่กับภาคประชาชนต่อไป